Philippus (rex Belgarum)

Philippus, praenominibus omnibus tam francogallice Philippe Léopold Louis Marie quam nederlandice Filip Leopold Lodewijk Maria (natus Bruxellis die 15 Aprilis 1960) est rex Belgarum a die 21 mensis Iulii anni 2013.

Filius est regis Alberti II uxorisque eius Paulae Ruffo Calabriae. Alumnus est Regiae Academiae Militaris Bruxellensis, Collegii Trinitatis apud Oxonienses (ubi brevi temporis spatio tantum degit) et Universitatis Stanfordiensis. Die 21 Iulii 2013 patri suo Alberto successit.

Matrimonium
Philippus die 4 Decembris 1999 Mathildem d'Udekem d'Acoz uxorem duxit. Ex ea liberos quattuor genuit, qui sunt:
 Elisabetha Theresa Maria Helena (Anderlaci die 25 Octobris 2001 nata). 
 Gabriel Baldovinus Carolus Maria (Anderlaci die 20 Augusti 2003 natus) 
 Emmanuel Leopoldus Gulielmus Franciscus Maria (Anderlaci die 4 Octobris 2005 natus)
 Eleonora Fabiola Victoria Anna Maria (Anderlaci die 16 Aprilis 2008 nata)

 Epithalamium in nuptias Philippi et Mathildis heredum coronae Belgicae 
Cum Philippus et Mathildis tunc heredes coronae Belgicae matrimonium contraxerunt Bruxellis die 4 mensis decembris anno 1999, poeta Alaenus Divutius (Alain van Dievoet) 
epithalamiumMelissa, n° 94, Bruxellis, 2000, p. 8. in eorum nuptias composuit :
Nunc rosea vos dulcis amor veneresque corona
exornant laetos. Mox vos graviora onerabunt
aurea serta Iovis. Sed amor leviora benigne
reddat quam flores, gravia aurea munia regum.

 Bibliographia 
 "König Albert II. dankt ab" in Neue Zürcher Zeitung (3 Iulii 2013)

 Nexus externi 

 Vita regis Philippi apud situm regium 

Categoria:Reges Belgicae
Categoria:Nati 1960
Categoria:Homines vivi
Categoria:Alumni Universitatis Oxoniensis
Categoria:Alumni Universitatis Stanfordiensis
Categoria:Alumni Academiae Regiae Militaris (Bruxellae)